# Cronfa Gymunedol y Loteri Genedlaethol

# PWYLLGOR CYMRU

12Medi 2024

Caerdydd

**Agenda**

**Yn Bresennol:**

Simone Lowthe-Thomas Cadeirydd Pwyllgor Cymru

Nicola Russell-Brooks Aelod Pwyllgor Cymru

Gwenllian Lansdown Davies Aelod Pwyllgor Cymru

Kate Young Aelod Pwyllgor Cymru

**Swyddogion**

John Rose Cronfa Gymunedol y Loteri Genedlaethol

Rob Roffe Cronfa Gymunedol y Loteri Genedlaethol

Andrew Owen Cronfa Gymunedol y Loteri Genedlaethol

Ruth Bates Cronfa Gymunedol y Loteri Genedlaethol

**Mynychwyr**

Mark Beynon The Funding Centre

Jo Shepherd The Funding Centre

Jay Calderisi Cronfa Gymunedol y Loteri Genedlaethol (Cofnodion)

1. **Croeso ac ymddiheuriadau**
	1. Croesawodd y Cadeirydd bawb i'r cyfarfod.
	2. Derbyniwyd ymddiheuriadau gan Trystan Pritchard.
2. **Adolygiad o gofnodion cyfarfod Pwyllgor Cymru a gynhaliwyd ar 10Mehefin 2024 (WBM 24.19)**
	1. Derbyniwyd y cofnodion fel cofnod cywir o'r trafodion.
	2. Darparodd RR grynodeb byr o’r prif bwyntiau o’r gwaith ymgynghori yn nodi ein bod yn aros am gyfeiriad polisi ffurfiol gan Lywodraeth Cymru.
3. **Materion a godwyd o’r cyfarfod blaenorol**

|  |  |  |  |  |  |  |
| --- | --- | --- | --- | --- | --- | --- |
| **Dyddiad y cyfarfod** | **Eitem ar yr Agenda**  | **Cam gweithredu** | **Perchennog** | **Dyddiad cwblhau** | **Statws** | **Sylwadau** |
| **10.06.24** | **8** | **Mynd a safbwyntiau’r Pwyllgor am fynd i’r afael ag angen trwy Bortffolio Cymru i’r arweinydd prosiect i fwydo i mewn i’r prosiect.** | **Rob Roffe** | **12.09.24** | **Wedi cwblhau** |  |
| **10.06.24** | **12** | **Mynd a safbwyntiau’r Pwyllgor am fynd i’r afael ag angen trwy Bortffolio Cymru i’r arweinydd prosiect i fwydo i mewn i’r prosiect.** | **Tîm Gwybodaeth a Dysgu** |  | **Wedi cwblhau** |  |
| **10.06.24** | **13** | **Gwahodd Dr Lindsay Cordery-Bruce (Prif Weithredwr Newydd CGGC) fel siaradwr allanol gerbron Pwyllgor Cymru yn eu cyfarfod nesaf.** | **John Rose** |  | **Heb ei gwblhau** | **Bydd JR yn mynd ar ôl hyn yn y cyfarfod nesaf.** |

1. **Papurau drwy weithdrefn ysgrifenedig**
	1. WBM 24.20 – Papur ar Gylch Gorchwyl Camau Cynaliadwy.

Cytunwyd ar y cylch gorchwyl.

1. **Datganiadau Buddiant**
	1. Datganodd Simone Lowthe Thomas ddiddordeb mewn cais Cefnogi Syniadau Gwych gan y Royal National Institute of Blind People. Er yr ystyriwyd na fyddai hyn yn ei anghymwyso, cytunodd SLT i beidio â chymryd rhan mewn trafodaethau.
2. **6. Diweddariad Portffolio Cymru (WBM 24.28)**
	1. Rhoddodd y Swyddogion ddiweddariad ar y gwaith dros y 3 mis diwethaf hyd at 1 Medi 2024. Roedd yr uchafbwyntiau’n cynnwys:
		* Lefelau bodlonrwydd cyffredinol yng Nghymru yn aros yn uwch na’r targed corfforaethol o 80%.
		* Mynychodd swyddogion Hwb y Drydydd Sector yn yr Eisteddfod Genedlaethol ym Mhontypridd ym mis Awst, a ddenodd ymweliad gan y Prif Weinidog newydd Eluned Morgan.
		* Anfonwyd llythyrau i longyfarch yr holl ASau gyda manylion manwl yr ariannu yn eu hetholaethau hwy.
		* Cynhaliodd Cymru sesiwn ‘Connected’ mewnol ar gyfer yr holl staff, sy’n gwahodd pob gweithiwr (dros 800) i ymuno â ni i ddysgu mwy am ein gwaith yng Nghymru.
		* Mae nifer fach o geisiadau am amrywiaeth gan brosiectau yn dilyn yr aflonyddwch sifil y chwarter hwn.
		* Bydd ail-lansiad Pawb a’i Le yn digwydd ar 25 Medi.

Byddwn yn gofyn i ymgeiswyr sut maent yn ystyried effaith amgylcheddol eu prosiectau.

* + - Bydd diwrnodau strategaeth y Pwyllgor ym mis Hydref yn cynnwys sesiwn yn adolygu rhaglen grantiau Cefnogi Syniadau Gwych a’r dystiolaeth sy’n dod i’r amlwg yn y Deyrnas Unedig a’r strategaeth effaith.
		- Bydd digwyddiadau pen-blwydd 30ain yn digwydd fis Tachwedd.
	1. Nododd y Pwyllgor y byddai’n ddiddorol gweld y tueddiadau mewn ceisiadau am Arian i Bawb ers i’r gyllideb gael ei chynyddu i £20k. Nododd y swyddogion yn anecdotaidd bod elusennau mwy bellach yn ymgeisio am grantiau fel cyfraniadau tuag at gostau craidd a chyflogau. Bydd dadansoddiad y Deyrnas Unedig gyfan o’r wybodaeth lefel uchel yma yn cael ei gwblhau’n fuan.

**CAM GWEITHREDU JR/AO i ddarparu dadansoddiad unwaith y caiff ei gwblhau’n ganolog.**

* 1. Canmolodd y Pwyllgor gerdd y Cynghorydd Llais Ieuenctid – Tia – fel gwaith gwreiddiol, dilys sy’n hyrwyddo ei llais fel person ifanc ac yn adlewyrchu ar waith y Gronfa. Mae ymgysylltiad y cyfryngau wedi bod yn gadarnhaol y chwarter hwn gan gynnwys syniadau creadigol am ymgysylltu ag Aelodau Seneddol ac Aelodau o’r Senedd. Llongyfarchodd y Pwyllgor y Tîm Cyfathrebu ar eu gwaith rhagorol.
	2. Adolygodd y Pwyllgor y dull arfaethedig o ystyried angen a llongyfarchwyd y Tîm Gwybodaeth a Dysgu ar dorri data cymhleth i lawr i fframwaith dealladwy. Mae’r fframwaith wedi cael ei addasu i’r cyd-destun yng Nghymru o fodel gan gyd-weithwyr yng Ngogledd Iwerddon – cydweithio sy’n adlewyrchu’r dull Un Gronfa, wrth barchu gwahaniaethau rhanbarthol a dealltwriaeth leol.
	3. Gofynnodd aelodau’r Pwyllgor sut y bydd yr Uned Arloesi yn rhyngweithio â gwaith Pwyllgor Cymru. Mae eu gwaith cychwynnol yn canolbwyntio ar themâu megis dealltwriaeth artiffisial (AI) mewn dyfarnu grantiau, a sut i gysylltu cymunedau nad ydynt wedi eu cynrychioli’n ddigonol â’r amgylchedd drwy ddefnyddio help ‘dylanwadwyr’.
1. **Penderfyniadau Cefnogi Syniadau Gwych (WBM 24.26)**
	1. Nododd y Pwyllgor y wybodaeth gefndirol a dderbyniwyd mewn perthynas â datblygiad rhaglen ariannu Cefnogi Syniadau Gwych.
	2. CYMERADWYODD y Pwyllgor arian i’r Royal National Institute of Blind People, gan nodi mai dyma’r cyntaf o’r raddfa hon ac y gallai fod yn astudiaeth achos ddefnyddiol / cyfle am gyhoeddusrwydd.
	3. Ystyriodd y Pwyllgor gais ariannu’r ‘Big Bocs Bwyd’ gan Bwyd Bob Amser. Amlygodd swyddogion nad oeddent wedi mynd i’r afael â’r holl adborth o geisiadau blaenorol a nodwyd bod nifer o geisiadau tebyg gan ysgolion wedi eu derbyn trwy Arian i Bawb. Codwyd pryderon ynghylch cynaliadwyedd tymor hir y model, er y nodwyd y byddai’n fuddiol i deuluoedd yn ystod y cyfnod hwn o angen difrifol. Nodwyd fod ysgolion yn chwarae rhan allweddol mewn cymunedau ac y gallai’r prosiect leihau’r stigma sy’n gysylltiedig ag ansicrwydd bwyd.
	4. CYMERADWYODD y Pwyllgor arian i Bwyd Bob Amser ar yr amod y ceir mwy o eglurder ar eu cynllun i ehangu i ogledd Cymru a’u bod yn mynd i’r afael â chwestiynau ynglŷn â bwyd sy’n addas yn ddiwylliannol mewn lleoliadau amrywiol.
	5. Ystyriodd y Pwyllgor gais ariannu gan y Plunkett Foundation. Codwyd pryderon am beth a ymddengys fel ymgynghori ac ymgysylltu annigonol â darparwyr cefnogaeth busnes eraill, a allai arwain at ddyblygu gwasanaethau.
	6. GWRTHODODD y Pwyllgor y cais am ariannu gan y Plunkett Foundation ar y sail hon.
	7. Nododd y Pwyllgor statws cynigion posibl ar gyfer Cefnogi Syniadau Gwych yn y dyfodol.
2. **Meddwl ymlaen – y dysgu hyd yma (WBM 24.22)**
	1. Nododd a thrafododd Pwyllgor Cymru'r canfyddiadau, cynnydd, effaith a’r prif wersi a ddysgwyd hyd yma.
	2. Diolchodd y Pwyllgor i’r tîm Gwybodaeth a Dysgu am eu hadroddiad manwl. Fe wnaethant amlygu sut mae’r rhaglen yn enghraifft dda o sut mae cyd-gynhyrchu’n gweithio’n ymarferol gydag ymgysylltiad cryf pobl ifanc. Mae’r adroddiad hefyd yn dangos sut mae nodau a chanlyniadau yn gallu esblygu i fodloni gofynion defnyddwyr gwasanaeth a phwysigrwydd hyblygrwydd.
	3. Adlewyrchodd y Pwyllgor ar natur ataliol rhai o’r gweithgareddau gan holi a fyddai’r dysgu o Meddwl Ymlaen yn gallu dylanwadu ar ddatblygiad y rhaglen Plant a Phobl Ifanc a’r Amgylchedd.
	4. Nodwyd pwysigrwydd fod gwasanaethau yn adlewyrchu ar adborth gan ddefnyddwyr gwasanaeth a’r potensial i bobl ifanc golli’r cymhelliant i ymgysylltu os nad yw eu lleisiau yn cael eu clywed y tu hwnt i brosiectau penodol. Nodwyd y potensial i’r rhaglen ddylanwadu ar ddyluniad gwasanaethau iechyd meddwl ataliol y dyfodol gyda chysylltiadau posibl i waith Iechyd Cyhoeddus Cymru.
3. **9. Plant a'r amgylchedd naturiol: cynigion ariannu (WBM 24.23)**
	1. Cytunodd Pwyllgor Cymru ar y cwmpasau a’r blaenoriaethau adolygedig ar gyfer buddsoddiad y Gronfa mewn plant, teuluoedd a’r amgylchedd naturiol yng Nghymru.
	2. Amlygodd Aelodau’r Pwyllgor yr angen i ystyried teuluoedd sydd ag anghenion cymhleth wrth ddyfeisio strwythur y rhaglen ac ystyried cynorthwyo sefydliadau i deilwra eu cynnig. Mae plant sydd ag anghenion addysgol arbennig yn aml yn anghymwys ar gyfer y ddarpariaeth blynyddoedd cynnar os nad yw eu rhieni mewn gwaith. Yn ychwanegol, mae gan awdurdodau lleol ddiffiniadau amrywiol o’r lefel o gefnogaeth 1:1 y mae plentyn ei angen. Dylai’r Gronfa sicrhau nad ydi’r plant hyn yn cael eu heithrio’n anfwriadol.
	3. Croesawyd hyd arfaethedig y rhaglen gan Aelodau’r Pwyllgor gan fod diffyg rhaglenni tymor hir.
	4. Trafodwyd y diffiniadau o ‘fannau gwyrdd’, ‘cysylltiad â natur’ ac ‘awyr agored’ a chytunwyd y dylai’r geiriad gael ei ddiffinio fel nad yw’n eithrio prosiectau mewn lleoliadau trefol, a'i bod yn rhy gynnar i gyfyngu paramedrau’r rhaglen ar y cam hwn.
	5. Awgrymodd Aelodau’r Pwyllgor, os yw rhaglen yn cael ei chyflawni mewn dau gam, gyda cham datblygu yn gyntaf, dylai’r gyllideb sy’n weddill ar gyfer cam dau fod yn ddigon i ariannu’r holl brosiectau sy’n llwyddiannus ar gam un. Byddai hyn yn lleihau’r risg o ymgeiswyr yn meithrin partneriaethau newydd sydd wedyn yn aflwyddiannus, a dylai hyn feithrin ymddiriedaeth a hyder ymysg ymgeiswyr.

1. **Gwirfoddoli yng Nghymru (WBM 24.24)**
	1. Nododd y Pwyllgor gyflwr gwirfoddoli yng Nghymru ar hyn o bryd a’r amgylchedd polisi cysylltiedig a gyflwynir yn y papur hwn a rôl bosibl y Gronfa wrth ymateb i rai o’r problemau a’r heriau i wirfoddoli yng Nghymru.
	2. Cododd y Pwyllgor bryderon fod gwirfoddolwyr yn gynyddol cael eu hystyried fel ‘gweithlu’ weithiau. Gall hyn fod yn heriol iawn pan gyflwynir tâl am rolau oedd yn wirfoddol yn flaenorol, ac i’r gwrthwyneb, sy’n gallu arwain at newidiadau sylweddol i ddeinameg sefydliadau cymunedol.
	3. Her arall yw ailddiffinio rolau gwirfoddol mewn amgylchedd modern, yn enwedig rolau ar-lein, micro-wirfoddoli ayyb. Ymhellach, mae sefydliadau sydd â phroses ymgeisio feichus yn gallu bod yn ataliol. Mae’r term ‘gwirfoddoli’ yn aml yn cael ei herio gan wirfoddolwyr eu hunain, sydd ddim yn ystyried eu hunain yn wirfoddolwyr, a’u bod yn hytrach ‘ddim ond helpu’. Nododd swyddogion fod data o ogledd Cymru yn dangos fod ymdeimlad cryfach o gymuned yno ac nad yw gwirfoddoli yn cael ei gydnabod fel y cyfryw gan ei fod yn cael ei weld fel cyfrifoldeb cymdeithasol. Dylid cadw hyn mewn cof wrth ystyried y data gan y gall fod nifer y gwirfoddolwyr fod yn amcangyfrif rhy isel.
	4. Mynegodd Aelodau’r Pwyllgor ddiddordeb mewn ymchwilio pam fod rhai grwpiau yn llai tebygol o wirfoddoli (e.e. o gymunedau difreintiedig neu sydd â nodweddion gwarchodedig), fel y gellir lliniaru’r heriau hynny.
	5. Nododd swyddogion bwysigrwydd dathlu rôl gwirfoddolwyr trwy ddigwyddiadau fel gwobrau elusennau’r CGGC.
2. **Cyllideb Grant Cymru ddiwygiedig: 2024/25 a chyllidebau dangosol ar gyfer y dyfodol (WBM 24.21)**
	1. Nododd Pwyllgor Cymru gynnwys y papur a CHYMERADWYWYD y cynnydd arfaethedig i raglen cyllidebau grant 2024/25 ar gyfer Arian i Bawb y Loteri Genedlaethol, Pawb a’i Le, Cefnogi Syniadau Gwych a nodwyd y cyllidebau dangosol ar gyfer blynyddoedd i ddod.
3. **Ymchwil i weithio mewn Partneriaeth (WBM 24.25)**

*Ymunodd Mark Beynon a Jo Shepherd â’r cyfarfod*

* 1. Nododd Pwyllgor Cymru’r casgliadau a’r argymhellion a gododd o ymchwil y Funding Centre ar weithio mewn partneriaeth.
	2. Ymunodd y siaradwyr gwadd o’r Funding Centre, Mark Beynon a Jo Shepherd, â’r cyfarfod ar-lein i gyflwyno crynodeb o’r ymchwil a thrafod rôl bosibl y Gronfa mewn perthynas â chefnogi datblygu partneriaethau.
	3. Nododd y swyddogion yr adborth gan ymgeiswyr y dylai’r Gronfa nodi’n glir y rhesymeg dros ofyn am bartneriaethau, ac y byddai hyn yn cynorthwyo sefydliadau i benderfynu ar y math o bartneriaeth a’r strwythur partneriaeth y maen nhw’n rhan ohoni.
	4. Cytunodd y Pwyllgor y dylai’r Gronfa ystyried pa hyfforddiant a chefnogaeth y gellid ei ddarparu gan sefydliadau arbenigol o ran cefnogi datblygiad partneriaethau effeithio, wrth ystyried y gofyniad i weithio mewn partneriaeth.
	5. Cytunodd y Pwyllgor y bydda’r adroddiad yn ddefnyddiol i sefydliadau eraill, Nododd swyddogion fod cynllun i rannu’r adroddiad yn y misoedd i ddod.

*Gadawodd Mark Beynon a Jo Shepherd y cyfarfod*

1. **Adroddiad Blynyddol Cymru (Er gwybodaeth) (WBM 24.27)**
	1. Nododd y Pwyllgor yr adroddiad, sy’n cwmpasu 14 mis cyntaf o gyflawni strategaeth newydd y Gronfa, ‘Cymuned yw’r man cychwyn’. Darparodd y papur grynodeb lefel uchel o’r cyd-destun gweithredu, ymrwymiadau grant, ymgysylltiad, datblygiad a chyflawniad rhaglenni gan amlinellu’r dull o ddatblygu parhaus y portffolio newydd.
	2. Gofynnodd y Pwyllgor i’r swyddogion i ddiwygio’r astudiaethau achos i sicrhau eu bod yn cynrychioli daearyddiaeth Cymru’n well, gan ddiolch i bawb gymerodd ran. Mae’n adroddiad cynhwysfawr a llawn gwybodaeth.

**CAM GWEITHREDU**: Adolygu lleoliadau’r astudiaethau achos i sicrhau fod y dosbarthiad daearyddol yn gymesur (Ruth Bates)

1. **13. Cynllun gwaith ar gyfer y dyfodol (WBM 24.18)**
	1. Nododd y Pwyllgor y cynllun gwaith ar gyfer y dyfodol gan wneud sylwadau arno.
	2. Gwnaed awgrymiadau o ran eitemau agenda i’r dyfodol a phynciau trafod yr hoffai’r Pwyllgor eu cynnwys.
	3. Nododd y swyddogion y diwrnodau strategaeth sydd i ddod fis Hydref a fyddai’n cynnwys adolygiad o Cefnogi Syniadau Gwych a datblygu strategaeth Tystiolaeth ac Effaith y Deyrnas Unedig.
2. **Adborth o Gyfarfodydd Corfforaethol**

15.1 Bwrdd y DU

* + - Roedd y cyfarfod diwethaf yng Ngogledd Iwerddon gydag ymweliadau gwych â phrosiectau cymunedol yn amlygu cyd-destun cymdeithasol a gwleidyddol unigryw Gogledd Iwerddon. Cymeradwywyd y cyfrifon blynyddol, a chwblhawyd yr adolygiad llywodraethu. Bydd cyfarfod nesaf y Bwrdd yn Newcastle.
		- Cyfarfu’r Pwyllgor Archwilio a Risg wythnos diwethaf a thrafodwyd y cynllun archwilio mewnol 3-blynedd. Adolygwyd y strategaeth risg.
		- Bydd y Gronfa Gweithredu Hinsawdd yn cyfarfod yr wythnos nesaf.

15.2 Pwyllgor Ariannu'r DU

* Mae Pwyllgor Ariannu’r Deyrnas Unedig i gwrdd yn fuan. Mae isadeiledd cymdeithasol a chefnogi’r drydydd sector yn cael eu hystyried.

15.3 Panel Ariannu'r DU

* Rhoddodd Nicola Russell-Brooks ddiweddariad ar banel ariannu’r Deyrnas Unedig. Cawsant gyfarfod ddydd Llun a does dim ariannu’n dod yn uniongyrchol i Gymru, er bod un o’u prosiectau’n cael ei annog i ddatblygu’r cysylltiadau angenrheidiol i gyflawni eu prosiect yng Nghymru.
1. **Unrhyw fusnes arall**
	1. Mae ail dymor Kate Young a Trystan Pritchard fel Aelodau Pwyllgor Cymru wedi ei gymeradwyo gan Lywodraeth Cymru.
	2. Diolchodd y Cadeirydd i bawb am eu presenoldeb.

Cloi